36. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ. 60/3115 της 28 Νοεμ./13 Δεκ.  1988 (ΦΕΚ Β΄ 893) Αύξηση των συντάξεων του Ταμείου Ασφαλίσεως Ορθοδόξου Εφημεριακού Κλήρου Ελλάδος. 1.Οι συντάξεις των συνταξιούχων του Ταμείου Ασφαλίσεως Ορθοδόξου Εφημεριακού Κλήρου Ελλάδος που απονεμήθηκαν μέχρι 31.8.1988 και αυτές που θα απονεμηθούν με βάση το άρθρ. 18 του Καταστατικού του Ταμείου αυξάνονται από 1.9.1988 ως εξής: α.κατά ποσοστό 0,5% (ίσο με το διορθωτικό ποσοστό της Α.Τ.Α. Α΄ τετραμήνου 1988), β.κατά ποσοστό 1% (ίσο με το ποσοστό της Α.Τ.Α. του Β΄ τετραμήνου 1988), γ.κατά ποσοστό 6,5% (ίσο με το διορθωτικό ποσοστό της Α.Τ.Α. 0,6% συν το ποσοστό της Α.Τ.Α. 5,9% του Γ΄ τετραμήνου 1988). 2.Οι αυξήσεις αυτές χορηγούνται στους συνταξιούχους του Ταμείου, με τους όρους και τις προϋποθέσεις των παραπάνω με αριθ. 4,5 και 6 σχετικών αποφάσεων. Ειδικότερα η κλιμάκωση του ποσοστού της Α.Τ.Α. του Γ΄ τετραμήνου 1988 (6,5%) θα γίνει ως εξής: α.Για σύνταξη ή τμήμα σύνταξης μέχρι 60.000 δρχ. θα υπολογίζεται ολόκληρο το ποσοστό της Α.Τ.Α., δηλαδή 6,5%. β.Για το τμήμα σύνταξης από 60.001 μέχρι 75.000 δρχ. θα υπολογίζεται το μισό (1/2) του ποσοστού της Α.Τ.Α. μετά την αφαίρεση του εισαγόμενου πληθωρισμού, δηλαδή 3,2%. γ.Για το τμήμα σύνταξης από 75.001 μέχρι 100.000 δρχ. θα υπολογίζεται το ένα τέταρτο (1/4) του ποσοστού της Α.Τ.Α. μετά την αφαίρεση του εισαγόμενου πληθωρισμού, δηλαδή 1,6%. δ.Για το τμήμα σύνταξης πέραν από τις 100.000 δρχ. δεν θα υπολογίζεται καθόλου  Α.Τ.Α. 3.Ορίζεται ως κατώτατο όριο συντάξεων που καταβάλλονται από το Ταμείο, για μεν τους συνταξιούχους λόγω γήρατος και αναπηρίας το ποσό των 32.845 δρχ., για δε τους συνταξιούχους λόγω θανάτου το ποσό των 25.757 δραχ. από 1.9.1988. 